ΓΡΑΠΤΗ ΕΡΩΤΗΣΗ E-0894/97 υποβολή: Johanna Maij-Weggen (PPE) προς το Συμβούλιο (11 Μαρτίου 1997)

Θέμα: Η Επιτροπή των Ηνωμένων Εθνών για τα Δικαιώματα του Ανθρώπου

Η Επιτροπή των Ηνωμένων Εθνών για τα Ανθρώπινα Δικαιώματα συνέρχεται από τις 10 Μαρτίου έως τις 18 Απριλίου 1997, στη Γενεύη.

Μπορεί να διευκρινίσει το Συμβούλιο ποιες ενέργειες έχει αναλάβει στο πλαίσιο αυτό έναντι της Τουρκίας, της Αλγερίας, της Κολομβίας, της Ινδονησίας / του Ανατολικού Τιμόρ, της Νιγηρίας και της Βιρμανίας, καθώς και με ποιον τρόπο έλαβε υπόψη, κατά την συμμετοχή του, τις απόψεις του Ευρωπαϊκού Κοινοβουλίου;

Απάντηση (25 Σεπτεμβρίου 1997)

Διαβεβαιώνουμε την Αξιότιμη κα Βυλευτή ότι, κατά την προετοιμασία της 53ης συνόδου της Επιτροπής Ανθρωπίνων Δικαιωμάτων, το Συμβούλιο σημείωσε και έλαβε υπόψη του το ψήφισμα που εξέδωσε το Ευρωπαϊκό Κοινοβούλιο, κατά τη σύνοδο της 17ης - 21ης Φεβρουαρίου 1997.

Εφέτος η Ευρωπαϊκή Ενωση διεδραμάτισε σημαντικό ρόλο για την κατάρτιση ψηφισμάτων που αφορούσαν ειδικά το Ανατολικό Τιμόρ, το Ιράν, το Ιράκ, το Μυανμάρ (Βιρμανία), τη Νιγηρία, και το Ζαΐρ. Ολα τα ψηφίσματα που υποστήριξε η Ευρωπαϊκή Ενωση εγκρίθηκαν.

Επιπλέον, στο πλαίσιο του σημείου 10 («Παραβιάσεις των δικαιωμάτων του ανθρώπου και των θεμελιωδών ελευθεριών ανά τον κόσμο»), το Συμβούλιο εξέφρασε την ανησυχία του για την κατάσταση των δικαιωμάτων του ανθρώπου σε πολλές χώρες, μεταξύ των οποίων και η Αλγερία, η Κολομβία, η Ινδονησία και η Τουρκία στις οποίες αναφέρεται η κα Βουλευτής.

Η περίπτωση της Τουρκίας εξετάστηκε στο πλαίσιο του τέταρτου μέρους (χώρες υπό εκδημοκρατισμό) της παρέμβασης των Κάτω Χωρών εκ μέρους της ΕΕ, στην οποία αναφέρεται ότι παρά τις καλές προθέσεις εκ μέρους της Κυβέρνησης, η κατάσταση των ανθρωπίνων δικαιωμάτων στην Τουρκία εξακολουθεί να δημιουργεί ανησυχίες.

Οσον αφορά την Αλγερία, μια παράγραφος του εγγράφου στο οποίο εκτίθεται η κατάσταση στις διάφορες χώρες απαιτεί τον απόλυτο σεβασμό των ανθρωπίνων δικαιωμάτων, και καλεί επιμόνως την κυβέρνηση της Αλγερίας να δημιουργήσει τι ςσυνθήκες για την καθιέρωση δημοκρατικών διαδικασιών και την επικράτηση της σταθερότητας και της ειρήνης στη χώρα.

Όσον αφορά την Κολομβία, η Ευρωπαϊκή Ενωση εξέφρασε την ανησυχία της για την κατάσταση δικαιωμάτων του ανθρώπου και του ανθρωπιστικού δικαίου στη χώρα αυτή και κάλεσε τις κολομβιανές αρχές να αναλάβουν δεσμεύσεις για την βελτίωση της κατάστασης.

Στο από κοινού υποβληθέν ψήφισμα της ΕΕ για την Ινδονησία και το Ανατολικό Τιμόρι και στη δήλωση για την Ινδονησία, η Ενωση εξέφρασε τη βαθεία της ανησυχία για την καθυστέρηση που παρατηρείται όσον αφορά τη δέσμευση της κυβέρνησης της Ινδονησίας για την προώθηση των ανθρωπίνων δικαιωμάτων στο Ανατολικό Τιμόρ.

Η Ευρωπαϊκή Ενωση εξακολουθεί να ανησυχεί σοβαρά για την κατάσταση των δικαιωμάτων του ανθρώπυ στην Νιγηρία. Η αξιότιμης Βουλευτής θα παρατήρησε ότι το ψήφισμα για τη Νηγιρία απαιτεί την απελευθέρωση όλων των πολιτικών κρατουμένων και καθορίζει την εντολή για το διορισμό ειδικού εισηγητή για τα ανθρώπινα δικαιώματ στη Νιγηρία.

Οπως και πέρυσι, το ψήφισμα της ΕΕ για την κατάσταση των ανθρωπίνων δικαιωμάτων στο Μυανμάρ εγκρίθηκε χωρίς ψηφοφορία. Η κατάσταση των ανθρωπίνων δικαιωμάτων εξακολουθεί να ανησυχεί σοβαρά την Ευρωπαϊκή Ενωση, όπως γνωρίζει το Ευρωπαϊκό Κοινοβούλιο. Πρέπει επίσης να σημειωθεί ότι η Ευρωπαϊκή Ενωση - εκτός του πλαισίου της Επιτροπής των Ανθρωπίνων Δικαιωμάτων - με βάση τη ρήτρα περί δικαιωμάτων του ανθρώπου ακύρωσε το καθεστός του ΣΠΓ για το Μυανμάρ.